142. Lõpueksamile lubamise eelduseks on õppekava kõigi ülejäänud õppeainete läbimine.  143.  Kooli direktor kinnitab korraldusega: lõpueksamikomisjoni koosseisu, lõpueksami(te) sooritamise aja(d), lõpueksami(te)le lubatud üliõpilaste nimekirja.  144. Lõpueksami tulemusi hindab komisjon. Komisjon on hindamisel otsustusvõimeline, kui kohal on vähemalt pool komisjoni koosseisust. Enne lõpueksami sooritama asumist teatab komisjoni esimees üliõpilastele lõpueksami tulemuste teatavaks tegemise aja.  145. Komisjoni esimees on väljastpoolt kooli olev oma ala spetsialist.  146. Kui esimees  ei ilmu komisjoni kohale, siis valib komisjon endi hulgast uue esimehe.  147. Lõpueksamile mitteilmumisel tehakse õppija kohta protokolli märge "mitteilmunud". Mõjuval põhjusel mitteilmumisel märge "mitteilmunud" tühistatakse, kui tõend mõjuva põhjuse kohta esitatakse juhtivõpetajale või õppedirektorile viie tööpäeva jooksul eksami toimumisest alates. Mõjuvatel põhjustel mitteilmunud üliõpilasel on komisjoni otsusel õigus sooritada lõpueksam direktori poolt määratud ajal.  148. Lõpueksami  korduseksamit on õpilasel võimalik sooritada üks kord.